**Հ Ի Մ Ն Ա Վ Ո Ր ՈՒ Մ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2003 ԹՎԱԿԱՆԻ ՓԵՏՐՎԱՐԻ 6-Ի N 138-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»** **ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

**1. Ընթացիկ իրավիճակը և իրավական ակտի ընդունման անհրաժեշտությունը**

**Հայաստանի Հարապետության էկոնոմիկայի նախարարությունը (այսուհետ՝ Նախարարություն)** մշակում և իրականացնում է տնտեսության ճյուղերի **Կառավարության քաղաքականությունը, համաձայն «Կառավարության կառուցվածքի և գործունեության մասին» ՀՀ օրենքի հավելվածի 15-րդ մասի։**

**Հայաստանի Հարապետության վարչապետի** 2019 թվականի հունիսի 1-ի «Հ**այաստանի Հանրապետության էկոնոմիկայի նախարարության կանոնադրությունը հաստատելու և Հայաստանի Հանրապետության վարչապետի 2018 թվականի հունիսի 11-ի N 744-Լ և Հայաստանի Հանրապետության վարչապետի 2018 թվականի հունիսի 11-ի N 742-Լ որոշումներն ուժը կորցրած ճանաչելու մասին»** **N** 658-Լ որոշման մեջ **(այսուհետ՝ Որոշում)** 2022 թվականի մարտի 18-ի **N** 283-Լ որոշմամբ կատարված փոփոխությունների և լրացումների համաձայն 32-րդ կետի 5-րդ ենթակետը խմբագրվել է հետևյալ բովանդակությամբ՝ «5) գյուղատնտեսական խորհրդատվության և նորարարությունների վարչություն.», որը ներկայումս իր կանոնադրական գործառույթների շրջանակներում հանրապետության համայնքերում իրականացնում է գյուղատնտեսական ծրագրերի խորհրդատվական ծառայություններ և նորարարությունների ուսումնասիրություններ։

Գյուղատնտեսության ոլորտում իրականացվող մի շարք ծրագրերի արդյունավետ իրականացումը, դրանց բացթողումների բացահայտումը մոնիթորինգի միջոցով գնահատելու հնարավորություն ներկա պահին հնարավոր չէ՝ գործառույթի բացակայության հիմքով։

**Հարկ է նշել, որ** **Նախարարությունը մշակում է ոլորտային քաղաքականություն, իսկ դրա արդյունքում մշակված և հաստատված ծրագրերն իրականացվում են Նախարարության ենթակա, համապատասխան կանոնադրական գործառույթներ ունեցող պետական ոչ առևտրային կազմակերության(ներ) միջոցով։**

**Սույն նախագծի ընդունումը բխում է ՀՀ էկոնոմիկայի նախարարության կողմից գյուղատնտեսության ոլորտում իրականացվող ծրագրերի** մոնիթորինգի գործընթացի իրականացման և կառավարման **անհրաժեշտությունից:**

**2. Ընթացիկ իրավիճակը և խնդիրները**

Նախարարության գյուղատնտեսական խորհրդատվության և նորարարությունների վարչությունը մասնագիտական խորհրդատվական ծառայություն է մատուցում բացառապես գյուղատնտեսության ոլորտի ֆիզիկական և իրավաբանական անձի կարգավիճակ ունեցող գյուղացիական տնտեսություններին, ինչպես նաև խորհրդատվություն է տրամադրում գյուղատնտեսության ոլորտի պետական աջակցության ծրագրերի վերաբերյալ։

Հաշվի առնելով այն հանգամանքը, որ Նախարարության «Գյուղատնտեսական ծառայությունների կենտրոն» **պետական ոչ առևտրային կազմակերությունը** (այսուհետ՝ Կազմակերպություն) գործունեություն է ծավալում բացառապես գյուղատնտեսության ոլորտում, հետևաբար վարչության գործառույթները Կազմակերպությանը վերապահելու արդյունքում այն չի կարող կրկնվել «Նորամուծության և ձեռներեցության ազգային կենտրոն» պետական ոչ առևտրային կազմակերպության գործառույթների հետ։

**3. Կարգավորման նպատակը և բնույթը**

Նախագծի կարգավորման նպատակն է իրավաչափության ապահովումը։ Կարևորելով պետական օժանդակության գյուղատնտեսական ծրագրերի մոնիթորինգի իրականացումը, առաջարկվում է սույն նախագծով ընդլայնել Կազմակերպության գործառույթները, ինչը հնարավորություն կընձեռի պետություն-մասնավոր շղթայում առավել արդյունավետ և նպատակային կազմակերպել ծառայությունների մատուցումը։

Միաժամանակ, նախագծով սահմանվող դրույթներով նախատեսվող նպատակն է՝

* մոնիթորինգի և տեղազննությունների միջոցով բացահայտել գյուղատնտեսության ոլորտում իրականացվող ծրագրերի նախապես պլանավորված և փաստացի արձանագրված **նպատակների, արդյունքների, գործողությունների իրականացում**ը և բացթողումներն, ինչպես նաև խթանել դրանց շտկումն,
* կադրային նեղ մասնագիտական քաղաքականության իրականացում, մասնագետների թիրախավորված ընտրության հնարավորություն,
* բացառումը մեկ մարմնի կողմից ծրագրի մշակումը, իրականացումը և արդյունքների մոնիթորինգը,
* պետություն-մասնավոր գործակցության տարբեր ծրագրերի նախաձեռնում, կազմակերպում և վերահսկում:

**4. Պետական բյուջեում եկամուտների և ծախսերի ավելացման կամ նվազեցման մասին.**

Նախագծի ընդունմամբ նախագծի ընդունմամբ լրացուցիչ ֆինանսական միջոցների անհրաժեշտություն չի առաջանում՝ պետական բյուջեում եկամուտների և ծախսերի էական ավելացում կամ նվազում չի նախատեսվում:

Միաժամանակ 1022 ծրագրի 11002 միջոցառման 2023 թվականի բյուջետային հայտում կարտացոլվեն անհրաժեշտ ֆինանսական միջոցները։

**5. Նախագծի մշակման գործընթացում ներգրավված ինստիտուտները և անձինք**

Իրավական ակտի նախագիծը մշակվել է ՀՀ էկոնոմիկայի նախարարության կողմից։

**6. Կապը կառավարության ծրագրի և ռազմավարական ծրագրերի հետ. *Հայաստանի վերափոխման ռազմավարություն 2050, Կառավարության 2021-2026 թթ. ծրագիր, ոլորտային և/կամ այլ ռազմավարություններ:***

Հայաստանի Հանրապետության գյուղատնտեսության ոլորտում գիտելիքահենք և ներառական տնտեսության ձևավորում։

**7. Ակնկալվող արդյունքը**

Նախագծի ընդունմամբ հնարավորություն կընձեռնվի ապահովել գյուղատնտեսության ոլորտում պետություն-մասնավոր շղթայի արդյունավետ համագործակցություն՝ ծրագրերի մոնիթորինգի և տեղազննությունների իրականացման արդյունքում։

Գյուղացիական տնտեսություններում իրականացված մոնիթորինգի և տեղազննությունների արդյունքում կբարելավվի շահառուների աշխատանքի արդյունավետությունն, ինչպես նաև հետադարձ կապի միջոցով հնարավոր կլինի իրականացնել առավել արդյունավետ հսկողական մեխանիզմների սահմանում և գործընթացների նկատմամբ վերահսկողություն։

Միաժամանակ, նախագծի ընդունման արդյունքում գուղատնտեսության ոլորտի պետական աջակցության ծրագրերով Կազմակերպության կողմից իրականացված մոնիթորինգի գործառույթների շրջանակներում տվյալների հավաքագրումը, մշակումը, վերլուծությունը և հաշվետվության արդյունքների տրամադրումը կնպաստի գյուղատնտեսության ոլորտում իրականացվող ծրագրերի և նախագծերի մշակման աշխատանքերին, ինչպես և ընդունված է միջազգային պրակտիկայում։